# 

Kokoelmatyöryhmä 16.2.15

# Vaskin kokoelmatyöryhmä: toimintasuunnitelma v. 2015

Kokoelmatoimijoiden päätehtävät vuonna 2015 ovat

* Vaski-kirjastojen yhteisen e-aineistotarjonnan kehittäminen
* käyttäjät ja kokoelmat -projektin tulosten arviointi arjen kokoelmatyön kannalta ja soveltaminen
* kokoelmalinjaustyöstä ja linjausten päivityssyklistä sopiminen
* varausjonojen tehostettu tarkkailu
* yhteiskäyttöiseen kokoelmaan liittyvien käytäntöjen ohjeistus tarvittaessa

Kokoelmatyöryhmän kokoonpano v. 2015

Kaisa Hypén, vetäjä Turku

Heidi Heiniö Kaarina

Ritva Hapuli, sijainen 31.5. asti

Jan Helenius Turku

Tarja Järvenpää Raisio

Pirkko Kähärä Uusikaupunki

Aki Pyykkö Turku

Arja Rytkönen Kaarina

## Vaskien e-aineistot vuonna 2015-16

E-aineistokokoelma, hankinnat ja arvio kustannuksista v. 2015-16 on kuvattu yhteenvedossa *Vaskien e-aineistot 2015-16*.

## Kirjastoaineistojen päähankintapaikkojen kilpailutus

Kirjastoaineistojen päähankintapaikat kilpailutetaan vuoden 2015 aikana. Hankinnat uusista päähankintapaikoista käynnistyvät vuoden 2016 alussa. Kilpailutus koskee kaikkia aineistolajeja (kirjat, lehdet, elokuva- ja musiikkitallenteet, pelit, äänikirjat) e-aineistoja lukuun ottamatta. Todennäköisesti myös nuotit ja harvinaiskielinen kirjallisuus jäävät kilpailutuksen ulkopuolelle ja niitä hankitaan jatkossakin tarjonnan mukaan.

Kilpailutuksen toteuttaa Turun Hankinta- ja logistiikkakeskus. Kokoelmatyöryhmä seuraa kilpailutuksen etenemistä ja ottaa tarvittaessa kantaa eteen tuleviin käytännön ongelmiin ja ratkaistaviin kysymyksiin.

## Käyttäjät ja kokoelmat

Kokoelmatyöryhmä osallistuu *Käyttäjät ja kokoelmat* -projektin järjestelmiin seminaareihin ja koulutustilaisuuksiin. Kokoelmatyöryhmä laatii mahdollisuuksien mukaan suosituksia siitä, kuinka projektissa kehitettäviä työkaluja voitaisiin soveltaa käytännön kokoelmatyössä ja yhteiskäyttöisen kokoelman linjauksissa sekä siihen liittyvissä toimintaohjeissa.

## Kokoelmalinjaustyö

Vaski-jory hyväksyi 1.10.13 Vaski-kirjastojen kokoelmalinjat, ns. asiakas- ja päättäjäversion.

Vaski-kirjastojen 28.2.13 päättyneessä kokoelmaprojektissa valmisteltiin hyvin pitkälle laajemmat kokoelmalinjaukset, jotka tulevat lähinnä henkilökunnan käyttöön ja käytännön kokoelmatyön tueksi. Kokoelmatyöryhmä viimeisteli nämä laajemmat linjaukset vuoden 2014 aikana Vaski-joryn hyväksyttäviksi. Laajemmat linjaukset viedään Vaski-joryn hyväksyttäviksi vuoden 2015 alussa. Samalla sovitaan siitä, miten näitä kahta kokoelmalinjausta jatkossa päivitetään.

## Varausjonojen tarkkailu

Seurataan kuukausittain varatuimpien jonoa ja poimitaan sieltä nimekkeet, joiden varausmäärä suhteessa lainattaviin niteisiin on kriittinen (4 varausta / varattava nide). Nämä annetaan tiedoksi Vaski-jorylle, kokoelmatyöryhmälle, Turun kaupunginkirjaston johtoryhmälle ja aineiston valitsijoille. Tarkkaillaan vuoden aikana, onko raportoinnista hyötyä ja vaikuttavatko ne mm. lisäkappaleiden hankintaan ja Jokeri-käytäntöihin. Kysytyimmistä pyritään hankkimaan myös e-kirjaversiot, jos ne ovat saatavilla.

## Käytännön kokoelmayhteistyö

Reagoidaan ja otetaan esiin asioita, jotka vaikuttavat käytännön kokoelmayhteistyön sujuvuuteen. Laaditaan tarvittaessa ohjeistusta ongelmatilanteita varten ja tiedotetaan kokoelmiin liittyvistä asioista. Esimerkiksi Turun kaupunginkirjaston varastointi- ja poisto-ohjeet valmistunevat vuoden 2015 aikana, ja muissa Vaski-kirjastoissa on hyvä olla tietoinen niistä kun ne miettivät omia linjauksiaan.

Kokoelmiin liittyvät nyt voimassa olevat toimintaohjeet on koottu Vaski-extranetiin: <http://vaski.wordpress.com/ohjeet/kokoelmaohjeet/>

## Vaskin laajeneminen

Salon kaupunginkirjasto liittyy Vaski-kirjastoihin vuoden 2016 alussa. Pyritään ennakoimaan tätä laajentumista kokoelmatyöryhmän toiminnassa, esim. e-aineistojen kustannusten ja käyttöoikeuksin laajentamisen osalta.